ЧРЕЗ

ПРЕДСЕДАТЕЛЯ НА

НАРОДНОТО СЪБРАНИЕ

ДО

МИНИСТЪРА НА ВЪТРЕШНИТЕ РАБОТИ

**ПИТАНЕ**

 От Светослав Димитров Белемезов

 народен представител от ПГ на „АБВ“

На основание чл. 90, ал. 1 от Конституцията на Република България и чл. 96 от Правилника за организацията и дейността на Народното събрание, внасям питане

ОТНОСНО:

Изтеглени представители на МВР в Белград, Скопие, Москва и Прага в мандата на Министъра на вътрешните работи г-н Йовчев

Уважаеми господин министър,

В мандата на министър Йовчев бяха изтеглени представителите на МВР в Белград, Скопие, Москва, Атина и Прага. Широко известно е, че един от основните проблеми в борбата с контрабандата на акцизни стоки (алкохол, цигари, горива и др.) идва от южната граница. Също така широко известно е, че черният пазар на акцизни стоки по време управлението на предходното правителство достигна върхови измерения. Ние сме единствената страна от ЕС, която има договорни отношения с руското вътрешно министерство и ФСБ за предоставяне на целия обем необходима ни информация за контрол върху движението на стоки с възможна двойна употреба, произхода на парични средства и движението на хора, стоки и услуги, които биха представлявали проблем за правоохранителната и правораздавателната система на България и ЕС.

Не считате ли, че изтеглянето на тези представители ни лишава от възможността за ефективен обмен на пряка информация в реално време и възпрепятства възможностите за превенция и противопоставяне на българската правоохранителна система на евентуални престъпни деяния в тези изключително чувствителни за нашето общество сектори.

София, 25.11.2014 г. Народен представител: